JY LEES NOU Katy Perry het meer volgelinge as die hele SA bevolking
Die Grammy-wenner Katy Perry het meer Twitter-volgelinge as die hele bevolking van Suid-Afrika, wat om en by 53 miljoen is. Sy het 94,5 miljoen van hulle, dis die hele Suid-Afrika plus 41,5 miljoen mense! Geen wonder Katy Perry is weer aangewys as die persoon wat die meeste op Twitter gevolg word.
Volgens Time is Katy eerste, en Justin Bieber in die tweede plek met 'n enorme 90,2 miljoen. Het jy gehoor die Biebs kom SA toe? Klik hier vir meer inligting. In die derde plek is Katy se aartsvyand, Taylor Swift. Ou Taytay het net 82,2 miljoen. En vierde is die nou byna oud-president Barack Obama met 80,1 miljoen volgelinge. Rihanna, oftewel Riri, is in die vyfde plek met 'n hartseer 68,1 miljoen. Vir die volledige lys, klik hier.
Van die 8 onder die top-10 is musikante, die ander twee is 'n komediant en politikus.
Maar op Instagram kraai die Amerikaanse sangeres Selena Gomez koning(in). Ja, sy het 104 miljoen volgelinge op dié platform, dis byna twee maal die hoeveelheid inwoners in ons land! Op Instagram het ou Katy net 59,2 miljoen volgers.